*Projekts*

LATVIJAS REPUBLIKAS MINISTRU KABINETS

2020. gada \_\_.\_\_\_\_\_\_\_\_\_ Noteikumi Nr. \_\_\_

Rīgā (prot. Nr. .§)

**Grozījumi Ministru kabineta 2018. gada 27. novembra noteikumos Nr. 719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi”**

Izdoti saskaņā ar Ceļu satiksmes likuma 43.5panta

pirmo un otro daļu un Administratīvās atbildības likuma

75. panta otro daļu

Izdarīt Ministru kabineta 2018. gada 27. novembra noteikumos Nr. 719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi” (Latvijas Vēstnesis, 2018, 235. nr.) šādus grozījumus:

1. Izteikt noteikumu nosaukumu šādā redakcijā:

“Kārtība, kādā transportlīdzekļa vadītājam nosaka alkohola koncentrāciju asinīs un izelpas gaisā, konstatē narkotisko vai citu apreibinošo vielu ietekmi, aprēķina izdevumus, kas saistīti ar apreibinošo vielu ietekmes konstatēšanai veiktajām pārbaudēm un informē par minētajiem izdevumiem iestādi, kuras amatpersona pieņem nolēmumu par sodu”.

2. Papildināt noteikumu izdošanas pamatu ar vārdiem un skaitli šādā redakcijā:

“un Administratīvās atbildības likuma 75. panta otro daļu”.

3. Aizstāt noteikumu tekstā vārdus „izelpotais gaiss” (attiecīgajā locījumā) ar vārdiem „izelpas gaiss” (attiecīgajā locījumā).

4. Izteikt 1.2. apakšpunktu šādā redakcijā:

„1.2. kārtību, kādā aprēķina izdevumus, kas saistīti ar apreibinošo vielu ietekmes konstatēšanai veiktajām pārbaudēm.”

5. Papildināt noteikumus ar 1.4. apakšpunktu šādā redakcijā:

„1.4. kārtību, kādā par izdevumiem, kas saistīti ar apreibinošo vielu ietekmes konstatēšanai veiktajām pārbaudēm, informē iestādi, kuras amatpersona pieņem nolēmumu par sodu.”

6. Papildināt 2. punktu ar trešo teikumu šādā redakcijā:

„Pārbaudes rezultātus norāda transportlīdzekļa vadītāja pārbaudes protokolā (turpmāk – protokols) (2. pielikums).”

7. Svītrot 5. punktā vārdus „šo noteikumu 7. punktā minētajā”.

8. aizstāt 7. punktā vārdus un skaitli „otru mērījumu neveic, transportlīdzekļa vadītāja pārbaudes protokolu (turpmāk – protokols) (2. pielikums) nesastāda un transportlīdzekļa vadītājs pārbaudes izdevumus nesedz” ar vārdiem un skaitli „otru mērījumu neveic un protokolu nesastāda”.

9. Svītrot 10. punktu.

10. Svītrot 34., 35. un 36. punktu.

11. Papildināt noteikumus ar III.1 nodaļu šādā redakcijā:

„ **III.1 Medicīniskās pārbaudes izdevumu aprēķināšanas un segšanas kārtība**

36.1 Alkohola koncentrācijas pārbaužu un narkotisko vai citu apreibinošo vielu ietekmes medicīnisko pārbaužu izdevumu apmēru nosaka ārsts, kas veic medicīnisko pārbaudi, saskaņā ar ārstniecības iestādes apstiprinātu cenrādi un atbilstoši faktiski veiktajām pārbaudēm, kas norādītas medicīniskās pārbaudes protokolā un tam pievienotajos dokumentos.

36.2 Medicīniskās pārbaudes izdevumus sedz iestāde, kuras darbinieks nosūtījis transportlīdzekļa vadītāju uz medicīnisko pārbaudi.

36.3Ja iestāde, kuras darbinieks nosūtīja transportlīdzekļa vadītāju uz medicīnisko pārbaudi, nosūta materiālus par iespējamo administratīvo pārkāpumu pēc piekritības citai iestādei, tā materiāliem pievieno šo noteikumu 36.1punktā minētos procesuālos izdevumus apliecinošos dokumentus un informāciju par valsts budžeta kontu, kurā iemaksājami procesuālie izdevumi.”

Noteikumi stājas spēkā vienlaikus ar Administratīvās atbildības likumu.

Ministru prezidents Arturs Krišjānis Kariņš

# Iekšlietu ministrs Sandis Ģirģens

Iesniedzējs:

# Iekšlietu ministrs Sandis Ģirģens

Vīza: valsts sekretārs Dimitrijs Trofimovs